polyglot-tagger/wikipedia-language-snippets-filtered huggingface dataset:
ད་ལོའི་སྲིད་གཞུང་གི་ལས་དོན་སྙན་ཞུའི་ཐོག་སྐབས་ལྔ་པའི་འགུལ་སྐྱོད་འཕྲིན་གཏོང་ཐོན་རྫས་འཕེལ་རྒྱས་ལ་སྐུལ་འདེད་གཏོང་རྒྱུ་འདོན་སྤེལ་གནང་ཡོད། འཆར་འགོད་ལ་གཞིགས་ན་རང་རྒྱལ་གྱིས་སྤྱི་ལོ་༢༠༢༠ལོར་5ཚོང་དོན་ཞབས་ཞུ་དེ་འདོན་སྤེལ་གནང་ཡོད།མིག་སྔར་འཕྲིན་གཏོང་སྐྱེལ་གཉེར་ཆེན་པོ་གསུམ་གྱིས་5ཚོད་ལྟའི་དྲ་བ་བཀོད་སྒྲིག་བྱེད་སྒོ་ཚུགས།
ཨོཾ་སྭཱསྟིདྡྷྃ། ཆོས་དབྱིངས་སྤྲོས་བྲལ་དྲི་མེད་དག་པའི་ཀློང། །རང་བཞིན་སྒྱུ་འཕྲུལ་འགགས་མེད་གཟུགས་པའི་གར།།དཔལ་ལྡན་སང་རྒྱས་མཐའ་མེད་འགྲོ་བའི་མགོན། །དབང་བཅུའི་བདག་ཉིད་བླ་མེད་སྟོན་མཆོག་རྒྱལ།།ཀུན་བཟང་ཀློང་ཆེན་རིན་འཛིན་
སྐར་རྩིས་སམ་རྩིས་རིག་ནི་ཕྱི་ནང་གཞན་གསུམ་སྟོན་པའི་དཔལ་དུས་འཁོར་རྒྱུད་ལས་གསུངས་པའི་སྐར་རྩིས་ཀྱི་རྣམ་པར་བཞག་པ་ལ།བོད་ཀྱི་མཁས་པ་རྣམས་ཀྱིས་ལེགས་པར་བརྟགས་ཤིང་དཔྱད་དེ་གཏན་ལ་ཕབ་པའི་རྩིས་ལ་བོད་རྩིས་ཞེས་གྲགས།རྒྱ་ནག་གི་རྩིས་ལས་བསྒྱུར་བ་ལ་བོད་རང་གི་ལུགས་སུ་བཅོས་ཏེ་རང་སའི་གནས་ཚུལ་མཐུན་པར་གཏན་ལ་ཕབ་པ་ལ་རྒྱ་རྩིས་ཞེས་གྲགས་པ་བཅས་སོ།། །།
དེ་རྗེས་རྒྱལ་ས་པེ་ཅིན་ དང་། ཧྲང་ཧེ་ ཤིན་ཡང་ ཧང་ཀྲོའོ། ཝུ་ཧན། ཁྲོང་ཆིན་ སོགས་གྲོང་ཁྱེར་རེ་རེ་ལ་འགྲན་བསྡུར་མི་སྣ་ལྔ་རེ་སྟེ་མི་སྣ་སུམ་ཅུ་ཧྲང་ཧེ་རུ་ལྷན་དུ་འཛོམས་ཤིང་དེ་ནས་སྐད་ཆ་བཤད་སྟངས་དང་། བསམ་བློའི་ཁ་ཕྱོགས། ངག་གི་སྒྱུ་རྩལ་སོགས་འདྲ་མིན་འགྲན་བསྡུར་བྱས་མཐར་མཐའ་མ་ 2006 ཟླ་ 8 ཚེས་ 26 མཚན་མོར་ཆེས་མཐའ་མཇུག་གི་རྒྱལ་ཁའི་གཟེངས་རྟགས་དེ་ཁོང་ལ་ཐོབ། དེ་ནས་བཟུང་ད་བར་གློག་བརྙན་ཉེར་གཅིག་ཙམ་དང་། མུ་འབྲེལ་ཟློག་གར་ཉེར་གཅིག་སྟེ་བསྡོམས་པའི་བཞི་བཅུ་ལྷག་འཁྲབ་ཟིན་ཡོད་ལ་དེང་སྐབས་ཀྱང་འཁྲབ་དང་འཁྲབ་བཞིན་པ་འོག་ཐོ་གཞུང་ལ་གཟིགས།
དམིགས་ཡུལ་ཐ་མ་དེ་འགྲུབ་ཆེད་ཨ་ཁུ་རྣམ་རྒྱལ་གྱི་མོ་ལུང་བཞིན་གཟི་ཚ་སྡེ་དགུ་རུ་ཕྱིན། དེར་ངོ་ཤེས་དང་འབྲེལ་བ་མེད་པས་ཟླ་བ་འགའ་ལ་ལས་ཀ་ཡང་མ་རྙེད་པ་དང་། ཐོག་མར་རྙེད་པའི་ལས་ཀ་གཙོ་བོ་ནི་སྐུ་མགྲོན་ལ་འཛིན་བྱང་འཚོང་རྒྱུ། ཞོར་དུ་གར་སྟེགས་ཐོག་ཕྱག་བདར་བྱེད་རྒྱུ། ལུག་ཤ་སྲེག་མ་སོགས་འཚོང་རྒྱུ། སྒོ་སྲུང་། བདེ་འཇགས་སྲུང་དམག་སོགས་བྱས་མཐར་གླུ་གར་ཚོགས་པ་ཞིག་ཏུ་ཞུགས་ཐུབ་ཙམ་བྱུང་། སྐབས་དེར་སྟབས་ལེགས་ལྟས་དབང་གིས་རྒྱ་ནག་གི་འཁྲབ་འཁྲིད་པ་གྲགས་ཅན་ཧོ་ཞོ་ཧ་ ཚོགས་པ་དེར་འབྱོར་ཏེ། ཁོང་ཧི་མ་ལ་ཡའི་རྒྱལ་སྲས་ཀྱི་འཁྲབ་སྟོན་པར་བདམས།
ལོ་ན་དྲུག་ནས་བཟུང་སྤྲོ་སྡེ་ཡུལ་ཚོའི་སློབ་ཆུང་འགྲིམས་པའི་འགོ་བརྩམས་ཏེ་འཛིན་གྲྭ་གསུམ་གྱི་བར་དུ་སྤྲོ་སྡེའི་སློབ་ཆུང་འགྲིམས། འཛིན་གྲྭ་བཞི་པ་ནས་དྲུག་པའི་བར་དུ་འོ་བཟེ་ཤང་ལྟེ་བའི་སློབ་ཆུང་དུ་བསྐྱོད་དེ་འབྲས་བུ་གཡུར་དུ་སྨིན་ནས་རྒྱ་ཡིག་སློབ་ཆུང་མཐར་ཕྱིན་པ་མ་ཟད་གསུམ་བཟང་སློབ་མའི་མཚན་བཟང་ཡང་ཐེངས་མང་པོར་ཐོབ་མྱོང་། ད་དུང་དྲུག་གཅིག་བྱིས་པའི་དུས་ཆེན་སྐབས་སུའང་ཞབས་བྲོ་དང་རྒྱུགས་རྩེད་གླུ་གར་སོགས་འཛིན་གྲྭ་སོ་སོའི་འགྲན་བསྡུར་ཁྲོད་སློབ་མ་རྩེ་ཕུད་ཀྱི་གྲས་ཡིན།
ཟླ་འགའི་རིང་«ཧི་མ་ལ་ཡའི་རྒྱལ་སྲས་»ཞེས་པའི་གློག་བརྙན་ལེགས་འགྲུབ་བྱུང་ཞིང་གློག་བརྙན་འདིར་ཨ་རིའི་ལོ་སུ་ཨེང་ཇལས་རྒྱལ་སྤྱི་གློག་བརྙན་དུས་སྟོན་སྐབས་གསུམ་པའི་བྱ་དགའ་ཐོབ། འཁྲབ་ཁྲིད་པ་ཧོ་ཞོ་ཧ་ཡིས་ཁོང་འཁྲབ་སྟོན་སྒྱུ་རྩལ་སོགས་ལེགས་ཀྱང་། རྒྱ་ཡིག་དང་རྒྱ་སྐད་ཀྱི་གནས་ཚད་ཞན་པས་ཧྲང་ཧེའི་སློབ་གྲ་ཆེན་མོ་ཞིག་ལ་ངོ་སྤྲོད་བྱས་པ་བཞིན་སྒོར་ཉིས་ཁྲི་དྲུག་སྟོང་ཨམ་ཕྲག་ནང་བླུགས་ནས་ཧྲང་ཧེ་སློབ་གྲྭར་བསྐྱོད་དེ་ 2011 ལོ་མཐར་ཕྱིན།
ཕུར་པ་སྐྱབས་ ནི་བོད་རིགས་གློག་བརྙན་འཁྲབ་སྟོན་པ་དང་གཞས་པ་གྲགས་ཅན་ཞིག་ཡིན། ཁོང་སྤྱི་ལོ་ 1985 ཟླ་བ་ 7 ཚེས་ 8 ཉིན་མདོ་སྨད་རྒྱལ་རོང་ཆུ་ཆེན་རྫོང་ཁྲོ་སྐྱབས་བར་མའི་སྡེ་བ་འོ་བཟེ་ཡུལ་ཚོའི་ཞིང་ལས་དུད་ཚང་དཀྱུས་མ་ཞིག་ཏུ་ཕ་དབང་ཕྱུག་དང་མ་དཔལ་སྐྱིད་གཉིས་ཀྱི་བུ་རུ་སྐྱེས།
ཕུར་པ་སྐྱབས་ནི་སྤུན་མཆེད་ནང་གི་འབྲིང་བ་ཡིན་པ་དང་ལོ་ཁ་ཤས་ལས་ཆེ་བའི་གཅེན་པོ་དང་ལོ་གསུམ་ལས་ཆུང་བའི་ནུ་མོ་ཞིག་ཡོད། 2010 ལོར་ཕ་དབང་ཕྱུག་ཚེ་ལས་འདས་པ་དང་ཕུར་པ་སྐྱབས་ཀྱིས་དེའི་རྗེས་དྲན་མཚོན་པའི་གླུ་གཞས་དྲན་པའི་རྨི་ལམ་ཞེས་པ་ཞིག་བླངས། ཁོང་གི་ཁྱིམ་མི་ཚོས་ནི་རྒྱ་སྐད་མི་ཤེས་པས་ཁོ་རང་ཉིད་གཅིག་པུར་ཁང་པ་གླས་ནས་སྡོད་ཀྱི་ཡོད་པར་བཤད།
སྐབས་དེར་ཡང་བསྐྱར་འཁྲབ་ཁྲིད་པ་ཧོ་ཞོ་ཧ་ཡིས་རོགས་སྐྱོར་འོག་རྒྱལ་ཡོངས་གླུ་གཞས་འགྲན་སྡུར་ཆེན་མོ་“ཕེགས་ཤོག ཕ་བཟང་གི་བུ། !
”ཞེས་འཛུལ་ཞུགས་བྱས། ཐོག་མར་ཁྲོང་ཅིན་ ལ་མི་སུམ་སྟོང་ཙམ་ལས་བརྒྱ་དང་བརྒྱད་ཅུར་ཚུད་པ་དང་། དེ་ལས་སུམ་ཅུ། སུམ་ཅུ་ལས་བཅུ། དེ་ལས་ལྔ་འདེམས་ཐོན་བྱུང་བའི་ནང་དུའང་ཚུད་ཐུབ་པ་བྱུང་།
བྱ་དགའ་ཐོབ་རྗེས་རང་གི་ཕ་ཡུལ་གྱི་སློབ་མ་རྣམས་པ་སྒྲིག་ཆས་ཆ་ལྔ་བརྒྱ་ཞབས་འདེབས་ཕུལ། ལོ་དེའི་ཟླ་བ་བཅུ་གཉིས་པར་“སྐར་མའི་གློག་འོད་ཀྱིས་རེག་པའི་བརྩེ་བ”ཞེས་པར་མཉམ་ཞུགས་བྱས་སྐབས་རང་ལ་ཡོད་པ་དང་གྲོགས་པོ་ས་ནས་གཡར་ཏེ་རྒྱ་སྒོར་ཁྲི་གཅིག་ཕུལ།
28 ལ་“གྲགས་སྐར་གླུ་ཚོགས་གསར་པའི་རོགས་སྐྱོར་ཐེངས་དང་པོ་”ཞེས་གྲགས་སྐར་གྱིས་ལོ་འཁོར་ཞབས་ཞུའི་བྱ་དགའ་ཐོབ། ལོ་དེའི་ཟླ་བ་ 8 པའི་ཚེས་ 20 ལ་ཐེ་ཝན་ས་ཡོམ་སྐབས་“རྒྱལ་མཚམས་བརྒལ་བའི་བརྩེ་བའི་དགོང་ཚོགས་”ལ་མཉམ་ཞུགས་ཀྱིས་“སང་ཉིན་ཡག་ཏུ་འགྲོ”ཞེས་པའི་གླུ་གཞས་བཏང་།
29 ལ་“གྲགས་སྐར་གླུ་ཚོགས་གསར་པའི་རོགས་སྐྱོར་ཐེངས་དང་པོ་”ཞེས་པར་མཉམ་ཞུགས་ཀྱིས་ལེགས་སྐྱེས་ཕུལ། ལོ་དེའི་ཟླ་བ་གསུམ་པའི་ཚེས་ 11 ལ་“ཐེངས་དང་པོའི་རོགས་སྐྱོར་གླུ་ཚོགས་”ཞེས་མཉམ་ཞུགས་ཀྱིས་ལེགས་སྐྱེས་ཕུལ་ཞིང་ཆེས་གྲགས་ཅན་གྱི་གྲགས་སྐར་ཞེས་པའི་བྱ་དགའ་ཐོབ།
4 ནང་བལ་ཡུལ་དུ་ས་ཡོམ་ཆེན་མོ་བྱུང་སྐབས་ལྷ་ས་བརྙན་འཕྲིན་ཁང་གིས་“འཛམ་གླིང་བརྩེ་བས་ཁེང་དུ་འཇུག་”ཞེས་པར་གདན་ཞུས་བྱས་ཏེ་སེམས་གསོ་དང་སྨོན་ལམ་གྱི་བྱེད་སྒོར་ཞུགས།
2008 ལ་སི་ཁྲོན་ལུང་དགུའི་ས་ཡོམ་ཆེན་མོའི་སྐབས་རྒྱ་སྒོར་འབུམ་གཅིག་ཞལ་འདེབས་ཕུལ་ཞིང་མ་ཟད་རང་གི་ཕ་ཡུལ་དུ་ལོག་ནས་ཡུལ་དངོས་ལ་རོགས་རམ་བྱས།
4 ནང་ལ་དཀར་མཛེས་ཁུལ་དུ་མེ་འགོག་དྲིལ་བསྒྲགས་ཀྱི་དུས་དྲན་ལ་མཉམ་ཞུགས་དང་འཐུས་ཚབ་ཀྱི་ལས་འགན་ཁུར།
འཇམ་དཔལ་གཞོན་ནུར་གྱུར་གྱུར་བ་ལ་ཕྱག་འཚལ་ལོ། །དེ་ལ་ལེགས་སྦྱར་སཾ་སྐྲྀ་ཏ་ལྷའི་སྐད་ནི་ཡུལ་ཕྱོགས་གཞན་ལས་རྒྱ་གར་དུ་སླེབས་པའི་ཨརྱན་གྱི་རིགས་ཀྱི་སྐད་རེད། ཞེས་པ་ནི་ལེགས་པར་སྦྱར་བའི་དོན་ཡིན་ལ། དེ་མ་ཧཱ་ཙི་ན་བ་དག་གིས་ཧྥན་ཡུ ཞེས་སུ་བསྒྱུར། ཕྱི་ལོའི་སྔོན་གྱི་ལོ ༡༣༠༠ ཙམ་ལ་ཨརྱན་གྱིས་རིག་བྱེད་ཀྱི་གཞུང་གསར་དུ་ཡི་གེར་བཀོད་དུས་སྐད་འདིའི་མིང་ལ་རིག་བྱེད་ཀྱི་ལེགས་སྦྱར་སྐད་ཅེས་སུ་བཏགས། རྗོད་བྱེད་ཀྱི་ཚིག་དག་ཅིང་ནང་དོན་མཚོན་སྟོབས་ཆེ་བཅས་ཀྱི་ཁྱད་ཆོས་ཡོད།
དེ་ནས་ཕྱི་ལོའི་སྔོན་གྱི་ལོ ༧༠༠ ལ་སླེབས་དུས་ཨརྱན་རིགས་ཀྱིས་རྒྱ་གར་གྱི་བྱང་ཡོངས་རྫོགས་མངའ་འོག་ཏུ་བཅུག ལོ་བརྒྱ་ཕྲག་འགའི་ཡུན་ལ་འགྱུར་ལྡོག་མི་ཉུང་བ་ཞིག་བྱུང་ལ། རིག་བྱེད་ལེགས་སྦྱར་གྱི་སྐད་མཆོད་སྦྱིན་ཆོ་ག་འདོན་བྱེད་གཙོ་བོ་ཡིན་པའི་ཆ་ནས་རིམ་བཞིན་དམངས་ཀྱི་སྐད་དང་ཐག་ཇེ་རིང་དུ་ཕྱིན་པས། རྒྱུན་ལྡན་གྱི་འཚོ་བའི་ནང་དུ་སྐད་དེས་ཕན་ཚུན་ལ་བརྡ་སྤྲོད་དཀའ་བར་གྱུར། དེ་བས། ཕྱི་ལོའི་སྔོན་གྱི་ལོ ༦༠༠ གཡས་གཡོན་དུ་ཤེས་ལྡན་མི་སྣ་མང་བོས་རིག་བྱེད་ཀྱི་གཞུང་དང་དེའི་བརྡ་སྤྲོད་ཚུལ་ལ་ལེགས་བཅོས་བྱས།
ཕྱི་ལོའི་སྔོན་གྱི་ལོ ༤༠༠ ནས ༣༠༠ ཙམ་གྱི་བར་དེར་སྒྲ་རིག་པའི་མཁས་པ་བྲམ་ཟེ་པཱ་ཎི་ནི་བྱོན། སྒྲ་རིག་པའི་བསྟན་བཅོས་པཱ་ཎི་པ་མཛད་དེ། ལེགས་སྦྱར་བརྡ་སྤྲོད་པའི་རྣམ་བཞག་ཕྲ་ཞིང་ཞིབ་པ་གཏན་ལ་ཕབ་ཅིང་། དེ་ནས་བཟུང་བསྟན་བཅོས་མཛད་པ་ན་བརྡ་སྤྲོད་པའི་ཚུལ་སྒྲའི་བསྟན་བཅོས་འདི་ལ་གཞི་འཛིན་ས་བྱེད་བཞིན་ཡོད། དེ་བས་དེའི་སྔོན་དུ་བྱུང་བའི་ལེགས་སྦྱར་གྱི་རིག་བྱེད་ཀྱི་གཞུང་དང་དེའི་ཕྱིས་སུ་བྱུང་བའི་ལེགས་སྦྱར་གྱི་གསུང་རབ་བར་དུ་བརྡ་སྤྲོད་ཚུལ་དང་མིང་ཚིག་གི་འབྲི་ཚུལ་ལ་ཁྱད་པར་ཆེན་པོ་ཡོད་པ་རེད།
སྐད་རིགས་འདིའི་གྲུབ་འབྲས་ཕྱོགས་གཉིས་ནས་བལྟས་ན་ཤིན་ཏུ་གསལ་ཏེ། གཅིག རྩོམ་རིག་གིས་བེད་སྤྱོད་བྱེད་པའི་སྐད་འདི་ཡིན་པར་མ་ཟད། བྲམ་ཟེའི་རིགས་དང་བྲམ་ཟེའི་ཆོས་པ་དག་གི་སྐད་ཀྱང་འདི་ཡིན། གཉིས། སྐད་ཡིག་འདི་བེད་སྤྱོད་ཀྱི་ཁྱབ་ཁོངས་རིམ་གྱིས་ཇེ་ཆེར་ཕྱིན་ཡོད་དེ། ནང་པའི་གསུང་རབ་དང་། གྲངས་ཅན་གྱི་ཆོས་གཞུང་དང་ལོ་རྒྱུས་སྙན་རྩོམ་སོགས་རང་བཞིན་པའི་སྐད་ལས་ལེགས་སྦྱར་དུ་བསྒྱུར་བས། རིམ་བཞིན་སྐད་རིགས་གཞན་གྱི་ཚབ་བྱེད་དུ་གྱུར་བ་རེད། དེ་བཞིན་དུ་ཁྱབ་ཚད་ཀྱི་ཆ་ནས་ཀྱང་ཕལ་ཆེར་རྒྱ་གར་གྱི་ཡུལ་དབུས་དང་བྱང་ཕྱོགས་ཡོངས་ནས་སྐད་འདི་བཀོལ་སྤྱོད་བྱས།
འོན་ཀྱང་། ཕྱི་ལོ ༡༡༠༠ ནས་མུ་སི་ལམ་ཆོས་ལུགས་པས་རྒྱ་གར་ལ་བཙན་འཛུལ་བྱས་པ་ནས་རིམ་གྱིས་སྲིད་གཞུང་གི་ནང་དུ་ལེགས་སྦྱར་བཀོལ་སྤྱོད་བྱེད་པའི་གོ་གནས་མེད་པར་གྱུར་ཏེ། ལེགས་སྦྱར་གྱི་སྐད་ནི་མཆོད་སྦྱིན་གྱི་ཆོ་ག་འདོན་བྱེད་ཙམ་དུ་གྱུར། དེའི་ཕྱིར་དུས་རབས ༡༨ པར་དབྱིན་ཇི་རྒྱ་གར་དུ་འབྱོར་དུས་ལེགས་སྦྱར་གྱི་སྐད་ཤེས་མཁན་གྱི་མི་ཤིན་ཏུ་ཉུང་ངུ་ཞིག་ལས་ལྷག་མེད་པ་དེའོ། །
ཡུལ་མི་རང་བཞིན་པའི་སྐད་ལ་ལེགས་སྦྱར་གྱི་སྐད་དུ ཞེས་ཟེར་ལ་ཡུལ་མི་རང་བཞིན་པ་ཞེས་པའི་དོན་ཡིན། དེ་ནི་ཡུལ་ལུང་སོ་སོའི་ཡུལ་སྐད་དུ་མ་ལས་གྲུབ་པ་ཞིག་ཡིན་ལ། ལེགས་སྦྱར་གྱི་སྐད་དང་མཉམ་དུ་འཕེལ་རྒྱས་བྱུང་ཞིག་ཡིན།
ཕྱི་ལོའི་སྔོན་གྱི་ལོ ༨༠༠ ཙམ་ན་ཨརྱན་གྱི་རིགས་རྒྱ་གར་བྱང་ཕྱོགས་ཀྱི་ཡུལ་གྲུ་སོ་སོར་གཞི་ཆགས་ཤིང་། དེ་རྗེས་ས་གནས་དེ་གའི་གཉུག་གནས་ཀྱི་མིའི་སྐད་ཀྱི་ཤུགས་རྐྱེན་གྱིས་ཁོ་ཚོ་རང་གི་སྐད་དེ་ལ་ཅུང་ཙམ་འགྱུར་བ་བྱུང་ནས་རིམ་གྱིས་ས་ཆ་སོ་སོའི་རང་གི་ཡུལ་སྐད་ཀྱི་རྣམ་པ་དེ་དག་གྲུབ་པ་རེད། དེ་བས་ན་ཡུལ་མི་རང་བཞིན་པའི་སྐད་ནི་དམངས་ཀྱི་རྒྱུན་ལྡན་འཚོ་བའི་ནང་དུ་བཀོད་སྤྱོད་བྱ་རྒྱུའི་སྐད་ཡིན།
བྲམ་ཟེ་པཱ་ཎི་ནིས་ལེགས་སྦྱར་གྱི་བརྡ་སྤྲོད་པའི་རྣམ་བཞག་གཏན་ལ་ཕབ་པ་ནས་ལེགས་སྦྱར་ལ་འགྱུར་ལྡོག་ཆེན་པོ་བྱུང་མེད་མོད། འོན་ཀྱང་ཡུལ་མི་རང་བཞིན་པའི་སྐད་ནི་དེ་དང་མི་འདྲ་བར་མུ་མཐུད་དུ་འགྱུར་བ་ཕྱིན་ཏེ། ཕྱི་ལོ ༡༠༠༠ ལ་སླེབས་དུས་གལ་ཆེ་བའི་ཡུལ་སྐད་འགའ་ཞིག་གི་རྣམ་པར་གྲུབ་སོང་། དེ་ལྟར་འཕེལ་རྒྱས་བྱུང་བས། ད་ལྟ་ཡུལ་སྐད་ཆེ་ཤོས་དེ་ཧིན་དྷུའི་སྐད་ཡིན་ལ། དེ་ནི་ད་ལྟའི་རྒྱ་གར་གྱི་རྩོམ་རིག་དང་རྒྱུན་ལྡན་འཚོ་བའི་ནང་དུ་བེད་སྤྱོད་བྱེད་པའི་སྐད་གཙོ་བོ་དེར་གྱུར་ཡོད་དོ། །
ཞེས་པ་འདི་ནི་རྒྱའི་མཁས་པ་ཞེས་པས་བརྩམས་པའི་ལས་ཞེས་པའི་ཚན་པ་འདི་བདམས་ཏེ་རྒྱ་ཡིག་ལས་བོད་ཡིག་ཏུ་བསྒྱུར།
དགུང་ལོ་ཉེར་བརྒྱད་ཀྱི་སྟེང་རྐྱེན་འགའ་ཞིག་གི་དབང་གིས་སླར་བྱ་ཁྱུང་དུ་ཕེབས་དགོས་བྱུང་སྟེ་དགོན་དེར་མདོ་སྔགས་ཀྱི་གཞུང་ལུགས་དང་ཐུན་མོང་རིག་པའི་གནས་ལ་མཁས་པར་སྦྱངས། ཁྱད་པར་དུ་བྲིས་འབུར་སོགས་ལྷ་བཟོའི་སྒྱུ་རྩལ་ལ་སྦྱངས་ཏེ་སྐབས་ཤིག ནས་འབྲུ་གཅིག་ལ་དེ་བཞིན་གཤེགས་པའི་སྐུའི་སྐྱེ་མཆེད་གསལ་ཞིང་ལེགས་པར་དོད་པ་བཞེངས་པ་སོགས་མཛད་དེ་བཟོ་རིག་པའི་གནས་ལའང་མཁས་པའི་སྙན་པ་ཆེ།
ཉ་ཆེན་ཅིང་ཧྲ་ནི་དྲོ་འཇམ་རང་བཞིན་གྱི་རྒྱ་མཚོའི་དཀྱིལ་དུ་འཚོ་གནས་བྱེད་ཅིང་། ཧིན་རྡུ་རྒྱ་མཚོ་དང་། ཞི་བདེ་རྒྱ་མཚོ། ནུབ་རྒྱ་མཚོ་ཆེན་མོ་བཅས་ཀྱི་ཚ་ཁུལ་དང་དྲོད་འཇམ་ཁུལ། འཕྲེད་ཐིག་བྱང་མའི་ཏུའུ་༤༢དང་འཕྲེད་ཐིག་ལྷོ་མའི་ཏུའུ་༣༣དང་གྲངས་ཆུང་༥༥ཡི་གནས་སར་ཁྱབ་ཡོད། ཀྲུང་གོའི་རྒྱ་མཚོ་ལྷོ་མ་དང་། ཐེ་ཝེན་མཚོ་འགག རྒྱ་མཚོ་ཤར་མ། རྒྱ་མཚོ་སེར་པོའི་ལྷོ་རྒྱུད་བཅས་ལ་རྒྱུན་དུ་མཐོང་རྒྱུ་ཡོད།
ཅིང་ཧྲ། ཁོ་པའི་མིང་ལ་བལྟས་ན། ༼ཅིང་༽ དང་༼ཧྲ་༽ གང་ཡིན་མིན་དབྱེ་བ་འབྱེད་ཁག་པོ་ཡོད། དོན་དངོས་ཐོག་ཆུའི་ནང་གི་གཟུགས་སྟོབས་ཆེ་བའི་སྲོགས་ཆགས་དེ་རིགས་ཉ་ཆེན་ཧྲ་ཡུས་ཁོངས་སུ་གཏོགས། ༼ཅིང་༽ ཞེས་འབོད་པ་ནི་ཁོང་ཚོའི་གཟུགས་སྟོབས་ཆེན་པོ་ཡོད་པ་ཁོ་ན་ཙམ་ཡིན། རྒྱུ་མཚན་ནི་ཅིང་ཧྲ་ནི་མིག་སྔར་འཛམ་གླིང་ཐོག་གི་གཟུགས་སྟོབས་ཆེ་ཤོས་ཀྱི་ཉའི་རིགས་ཤིག་ཡིན།
ཅིང་ཧྲ། ཉ་མོ་རུས་མཉེན། ཅིང་ཧྲ་ཁོའོ་ཡི་ཁོངས་སུ་གཏོགས། ཅིང་ཧྲ་ནི་ཉ་ཆེན་ཧྲ་ཡུས་ཀྱི་རིགས་ཤིག་ཡིན་ཞིང་།མིང་གཞན་ལ་ཉ་ཆེན་ཅིང་ཅའོ་དང་། སྲན་མའི་ཉ་ཆེན། ཉ་ཆེན་གླེན་རྟགས་སོགས་ཀྱང་ཟེར། ལུས་པོ་རིང་ལ་སྦོམ་ཞིང་། ཁ་ཆེ་བ། མིག་གཉིས་མགོ་བོའི་མདུན་ངོས་ཀྱི་ཟུར་དུ་གནས་ཡོད།
གུང་ཐང་འཇམ་པའི་དབྱངས་སྐུ་ཕྲེང་དྲུག་པའི་ཡོངས་འཛིན་རྗེ་ཐུབ་བསྟན་རྒྱ་མཚོ་དཔལ་བཟང་བོ་ནི་རབ་བྱུང་བཅོ་ལྔ་བའི་མེ་བྱི་ ལོར་མདོ་སྨད་དམུ་དགེ་རུ་འཁྲུངས་ཤིང་། ཆུང་ངུའི་དུས་ནས་བཀྲ་ཤིས་འཁྱིལ་གྱི་ཆོས་གྲྭར་ཞུགས་ཏེ་ཞང་བོ་དགེ་བཤེས་དམུ་དགེ་བསོད་ནམས་བཀྲ་ཤིས་སོགས་དམ་པ་བཤེས་གཉེན་མང་དུ་བསྟེན་ནས་མཁས་པའི་གྲགས་པ་ཕྱོགས་སུ་རྒྱས།
འཆད་རྩོད་རྩོམ་གསུམ་ནི་མཁས་པའི་བྱ་བར་ཡོངས་སུ་གྲགས་ཤིང་། དེ་ལས་ཀྱང་དྲི་མ་མེད་པའི་ལུང་རིགས་ལ་བརྟེན་ནས། ཡིན་མིན་གྱི་བརྡར་ཤ་གཅོད་པ་ནི་གཞུང་ལུགས་ལ་གོ་བ་ཆགས་པའི་ཐབས་རྨད་དུ་བྱུང་ལ། སློབ་གཉེར་གྱི་ལམ་ལུགས་འདི་ནི་རང་རེའི་མཚན་ཉིད་བཤད་གྲྭ་ཁག་ཏུ། སྔར་ནས་སྲོལ་རྒྱུན་གྱི་ངོ་བོར་གྲུབ་ནས་ཡོད་གཤིས། དེང་གི་དུས་སུ་ཡང་སྤྱི་ཚོགས་ཀྱི་འཕེལ་འགྱུར་དང་འགྲོགས་ནས། མཚན་ཉིད་རིག་པའི་དཔལ་ཡོན་གྱི་ཚད་མཐོ་སར་ཕྱིན་གྱིན་འདུག
སྤྱིར་བཏང་གི་གསུང་རྒྱུན་ལ། «རྩ་བ་ཤེས་རབ»ལ་ཟབ་པ་དང་རྒྱ་ཆེ་བ་གཉིས་ཀྱི་སྒོ་ནས་འཇུག་པས། བསྟན་བཅོས་འདི་ཉིད་ལ་དབུ་མ་ལ་འཇུག་པ་ཞེས་ཡོངས་སུ་གྲགས་ཤིང་། དེའེ་ཤེས་བྱེད་དུ་«འཇུག་པ་རང་འགྲེལ»ཁུངས་སུ་མཛད་ནས། “དབུ་མའི་བསྟན་བཅོས་ལ་འཇུག་པར་བྱ་བའི་ཕྱིར། དབུ་མ་ལ་འཇུག་པར་རྩོམ་པར་འདོད་པས།”ཞེས་པ་དང་། “དབུ་མའི་བསྟན་བཅོས་ལ་འཇུག་པ་འདི་སྦྱར་བ་ཡིན་ནོ། །”ཞེས་པའི་ལུང་འདི་དག་དྲངས་ཡོད།
སྐབས་དོན་ལ་འཇུག་ནས་བཤད་ན། ཟབ་མོ་དབུ་མའི་གཞུང་ལུགས་ནི། “རྩོད་སྒྲུབ་བསམ་གཞིགས་”ཀྱི་ཁྱབ་ཁོངས་སུ་གནས་པའི་མཚན་ཉིད་རིག་པ་ཞིག་ཡིན་ལ། འདི་ནི་“རིག་པ་རང་མཚན”པ་ཞིག་ཏུ་གྲུབ་པའི་ལྟ་གྲུབ་སྟེ། གཏན་ཚིགས་ཆེན་པོ་ལྔ་ལ་བརྟེན་ནས། མཐའ་བྲལ་གྱི་དོན་སྒྲུབ་བཞིན་ཡོད་པ་དང་། སྣ་མང་འཛམ་གླིང་ཤེས་རིག་གི་ཁྲོད་དུ། ཧ་ཅང་གཏིང་ཟབ་པའི་རིག་གཞུང་མ་ལག་འཐུས་ཚང་ཅན་དུ་གནས་ཡོད་པ་ཡིན།
ཡིན་ན་ཡང་། སྔར་གྱི་དམ་པ་རྣམས་ཀྱིས་དགག་བཞག་བྱས་ཟིན་པའི་གནད་དོན་ཞིག་བསྐྱར་དུ་གླེང་བ་ནི། དགོས་མེད་ཀྱི་རྙོག་གྲ་ལྷག་མ་ཞིག་མ་ཡིན་ནམ་སྙམ་ན། དེ་ནི་ཧ་ཅང་གུ་དོགས་ཀྱི་སེམས་ཁྲལ་ཞིག་ལས་མ་འདས་ཏེ། དེས་བསམ་གཞིག་གི་སྐྱེ་སྒོ་རྩ་ནས་གཅོད་ཅིང་། གནའ་དེང་རིག་གཞུང་ལ་བལྟ་བའི་བློ་མིག་ཡོངས་སུ་བསྒྲིབས་པའི་ཕྱིར་རོ། །
གང་ལྟར། ཀར་ཊིཀ་ལས་གསུང་ཚུལ་འདི་ལ། ཡང་ཡང་དཔྱད་རི་བ་འདུག་སྟེ། གོང་དུ་བཤད་པ་བཞིན་ཟབ་པ་དང་རྒྱ་ཆེ་བའི་སྒོ་ནས་འཇུག་ཅེས་སྨྲས་སུ་ཟིན་ཀྱང་། རྩ་བ་ཤེས་རབ་ཏུ་རྒྱ་ཆེ་བའི་ཐབས་བསྟན་ཡོད་མེད་ལ་འདོད་པ་གཅིག་མཐུན་དུ་མ་བྱུང་བས། ཀར་ཊིག་ཏུ་འདི་དག་བཏང་སྙོམས་སུ་བཞག་ནས། དགོངས་པ་དམིགས་གསལ་ཞིག་བཞེས་ཡོད་པ་མིན་ནམ་སྙམ།
སྔར་བྱོན་ཟིན་པའི་མཚན་ཉིད་སྨྲ་བ་དག་ནི། གཞུང་གི་མཚན་བྱང་ནས་བཟུང་སྟེ་ཚིག་དོན་རེ་རེ་ལ་ཡང་། རྩོད་སྒྲུབ་རིགས་ལམ་གྱིས་རྟོག་ཞིབ་བགྱིས་ནས་ཕེབས་ཡོད་པར་འདུག་ན། རང་རེས་དེ་ལས་ཞིབ་ཅིང་ཕྲ་བར་ཐོས་བསམ་བྱ་མ་ནུས་རུང་། རྩོད་རིགས་ཀྱི་ལམ་སྲོལ་དེའི་ཐོག་ནས། གཞུང་ལ་ཆེ་ལོང་ཙམ་བརྟག་པའི་ལས་ལ་ཅི་ནས་ཀྱང་འཇུག་རིགས།
དེ་ཡང་བསྟན་བཅོས་ཀྱི་མཚན་དོན་ལས། གཞུང་གི་སྤྱི་ཁོག་ལ་རྒྱུས་ལོན་རགས་ཙམ་ཐུབ་པ་དང་། གནད་དོན་འགའ་ཞིག་ཁ་གསལ་དུ་ཡོང་བའི་དགེ་མཚན་ལ་གཟིགས་ནས། མཁས་པ་རྣམས་ཀྱིས་མཚན་དོན་ལ་དཔྱད་གླེང་གནངས་ཡོད་ཅིང་། དེ་ལྟར་དཔྱད་འབྲས་ལ་གནའ་དང་དེང་གི་ཤོད་ཚུལ་ཅུང་ཟད་མི་མཐུན་པ་ཡོད།
ཚུགས་ཐུབ་ཀྱི་ཤེས་རབ་དང་། རང་རྐྱ་འཕེར་བའི་སློབ་སྦྱོང་ཞེས་པ་ཡང་། གང་ལ་ཡང་མི་མཐུན་ཞིང་སུས་ཀྱང་མི་འདོད་པའི་ལྟ་གྲུབ་ཅིག་འཛིན་རྒྱུ་མ་ཡིན་པར། གང་ཞིག་བསླབས་པ་དེར་སྒྲོ་འདོགས་ཕུ་ཐག་ཆོད་པ་ཞིག་བྱུང་ན། ད་གཟོད་མ་འདྲ་བ་དང་དམིགས་གསལ་ཅན་ཞིག་ཏུ་བརྩི་བ་ཡིན་ནོ། །
སྐབས་འདིར་དབུ་མའི་བསྟན་བཅོས་ཤེ་ན། རྩ་བ་ཤེས་རབ་ གོ་ཐོབ་ཀྱིས་འཇོག་རིགས་པ་ཡང་ཡིན་ཏེ། འགྲེལ་པར་རྩ་ཤེ་ཁུངས་སུ་མཛད་པ་ན་དབུ་མ་ལས་ཞེས་མང་དུ་བྱུང་བ་ལྟར། རྩ་ཤེ་ཉིད་ལ་གོ་དགོས་ཀྱི་གཞུང་གཞན་དག་མིན་པར་ཤེས་སླ་ཞེས་གསུངས།
རྡོ་རྗེ་དྲིལ་བུ་བ་ནི་གྲུབ་ཐོབ་བརྒྱད་ཅུ་རྩ་བཞིའི་ཡ་གྱལ་ཡིན། ཡོངས་གྲགས་སུ་གྲུབ་ཐོབ་བརྒྱད་ཅུ་རྩ་བཞིའམ་བརྒྱད་ཅུ་ཞེས་གྲགས་པ་ནི་བླ་མ་རྡོ་རྗེ་གདན་པས་ཚོགས་འཁོར་མཛད་པའི་དུས་སྐབས་སུ་བྱོན་པའི་གྲུབ་ཐོབ་གྲངས་ལ་བརྒྱད་ཅུ་བྱུང་བར་བརྟེན་ནས་དེ་ལྟར་གྲགས་པ་ཡིན། གྲུབ་ཆེན་བརྒྱད་ཅུ་རྩ་བཞི་དེ་དག་ནི་སྤྱི་ལོའི་དུས་རབས་བདུན་པ་ནས་སྤྱི་ལོའི་དུས་རབས་བཅུ་གཉིས་པའི་མཇུག་བར་ལོ་ངོ་དྲུག་བརྒྱའི་རིང་བྱོན་པའི་སྙན་གྲགས་ཆེ་ཤོས་ཀྱི་གྲུབ་ཐོབ་ཤ་སྟག་ཡིན།
སློབ་དཔོན་ཉིད་རྣལ་འབྱོར་པའི་ཆ་ལུགས་རུས་རྒྱན་སྟག་ལྤགས། རལ་པའི་ཐོར་ཚུགས་སོགས་ཡོད་པ། སྐུ་ལུས་མི་ཤ་ཁ་སྔོ་སངས། རྡོ་རྗེ་དྲིལ་བུ་འཛིན་པས་ཡུམ་ལ་འཁྱུད་པ་ལ། ཡུམ་ནི་རྡོ་རྗེ་རྣལ་འབྱོར་མ་དངོས། སྐུ་མདོག་དམར་པོས་གྲི་གུག་དང་ཐོད་པ་འཛིན་པ། དེ་ཡང་མཁའ་ལ་ཕུར་ཐབས་སམ། བདེ་མཆོག་ལྷན་སྐྱེས་བཞིན་གཡོན་བསྐུམ་གཡས་བརྐྱང་གང་བྱས་ཀྱང་རུང་སྟེ། ནམ་མཁའ་ལ་གཤེགས་པ་མཚོན་བྱེད་དུ་སྤྲིན་གསེབ་ཏུ་བཞུགས་པ། འོག་ཕྱོགས་ན་མཚོ་ལུད་པས་གྲོང་ཁྱེར་གྱི་ཕྱེད་ཙམ་སླེབས་པ་དང་མཚོ་དཀྱིལ་ན་ཁ་སར་པཱ་ཎིའི་སྐུ་ཕྱེད་ཙམ་ཐོན་པ་འབྲི།
དབུགས་མི་བདེ་བའི་སྐབས་དབུགས་འབྱིན་རྔུབ་ཀྱི་རྣམ་པ་སྟེ། དབུགས་རྒོད་པ། དབུགས་ཐུང་བ། དབུགས་གཞའ་བ། དབུགས་བརྩེགས་པ། དབུགས་ཆད་པ། དབུགས་དྲག་པོ་སོགས་མང་དུ་ཡོད། དེང་སང་དམངས་ཁྲོད་དུ་ཕལ་ཆེར་ནད་གཞི་འདི་ལ་དབུགས་བསགས་ཞེས་པའི་ཐ་སྙད་གཏིང་ཚུགས་པ་ལྟ་བུ་གྱུར་ཡོད་ཀྱང་ཚིག་གི་ངོ་ལ་དཔགས་ན་དེ་ནི་དབུགས་བརྩེགས་པའི་དོན་ལྟར་སྣང་བས་དེ་ལྟར་བརྗོད་ཆོག་སྲིད་ཀྱང་། དབུགས་མི་བདེ་བའི་ནད་ ཀྱི་ཐ་སྙད་ཀྱི་ཚབ་ཏུ་བེད་སྤྱོད་གཏོང་ན་དབུགས་བསགས་དེ་དབུགས་མི་བདེ་བའི་ནད་རིགས་ཀུན་ལ་ཁྱབ་མ་ཐུབ་པའི་ཞན་ཆ་ཡོད།
དབུགས་རྒྱུ་བའི་ལམ་ཨོལ་ཀྲོང་དང་གློ་ཡུ་གློ་སྦུབས་བཅས་སུ་ལུད་པ་དང་བད་ཀན་བེ་སྣབས་འཕེལ་བའི་རྐྱེན་སོགས་ལས་དབུགས་ཕྱི་ལ་འབྱིན་པ་དང་། ནང་དུ་རྔུབ་པ་ནམ་རྒྱུན་རྩོལ་མེད་དུ་གྲུབ་པའི་བྱ་བར་འགོག་རྐྱེན་འཕྲད་པ་ལས་མི་བདེ་བའི་ཚོར་སྣང་ཆེ་ཆུང་ཡོད་པའི་གནས་སྐབས་ཤིག་ལ་ཟེར། དེ་ནི་དོན་ལྔའི་ཡ་གྱལ་བྱང་ཁོག་སྟོད་ཆའི་གཡས་གཡོན་གཉིས་ལ་གནས་པའི་གློ་བའི་བྱེད་ལས་དབུགས་གཏོང་ལེན་དང་འབྲེལ་བའི་ནད་གཞི་སྤྱིའི་ཐ་སྙད་ཅིག་ཡིན།
ལུད་པ་འཕེལ་བ། ལུད་པ་ནི་ཆུའི་ཁམས་ཀྱི་སྙིགས་མ་ཡིན། ས་ཆུའི་རང་བཞིན་གྱི་ཁམས་བད་ཀན་གྲང་བ་དེ་རང་གི་ལྡང་ཚད་ལས་རབ་ཏུ་འཕེལ་བས་བད་ཀན་གྱི་རང་གནས་གློ་བའི་རྩ་སྦུབས་ནས་ཆུའི་ཁམས་ཀྱི་སྙིགས་མ་སྟེ་ལུད་པ་མང་དུ་འབྱུང་། ལུད་པ་དེ་དག་དབུགས་རྒྱུ་བའི་རྩ་ལམ་དུ་ཞེན་ཆགས་པས་དབུགས་ལམ་དོག་ཏུ་ཕྱིན་ནས་འབྱིན་རྔུབ་མི་བདེ་བར་འགྱུར། ལུད་པ་ནི་དབུགས་མི་བདེ་བའི་ནད་ཀྱི་རྒྱུ་རྐྱེན་གཙོ་བོ་ཞིག་ཡིན།
གང་ལྟར་སྐྱེ་འགྲོ་རྣམས་འཆི་གསོན་གྱི་མཚམས་དེ་དབུགས་འབྱིན་རྔུབ་ཀྱི་རྒྱུན་གྱིས་རྣམ་པར་འབྱེད་པས་དབུགས་མི་བདེ་བ་ཛ་དྲག་ཏུ་འགྱུར་སྐབས་འཇིག་རྟེན་ཕྱི་མར་ཕྱོགས་ཙམ་རེག་པ་ལྟ་བུའི་མྱོང་ཚོར་ཡ་ང་བ་བྱུང་བ་ཡིན་པས། འབྱུང་འགྱུར་ནད་གཞི་འདི་མ་འཕོག་པའམ་སྔོན་འགོག་སླད་གཤམ་དུ་ནད་འདིའི་རྒྱུ་རྐྱེན་སོགས་ལ་དོ་སྣང་སྤྲོད་པར་འཚལ།
མ་ཞུ་བ། ཕོ་བའི་ནང་དུ་ཟས་སྐོམ་གང་དག་མྱག་ཞུ་དྭངས་སྙིགས་འབྱེད་མ་ཐུབ་པས་མ་ཞུ་བ་གྱུར་བ་ལས་བད་ཀན་བེ་སྣབས་འཕེལ། བེ་སྣབས་དེ་ཡིས་ཟས་སྐོམ་གྱི་དྭངས་མ་རྒྱུ་བའི་ལམ་དང་། དེ་བཞིན་སྲོག་འཛིན་རླུང་རྒྱུ་བའི་ལམ་སྟེ་རྩ་སྦུབས་དག་བཀག་པ་དང་། མ་ཞུའི་གནས་ཕོ་བ་ནས་འབྱུང་བའི་རླུང་བྲང་ལ་གནས་པ་བཅས་ལས་དབུགས་མི་བདེ་བར་བྱེད།
བོད་ཀྱི་གསོ་རིག་ལུགས་སུ་ནད་གཞི་འདིའི་རྒྱུ་རྐྱེན་གཙོ་བོ་ཟས་སྐོམ་མ་ཞུ་བ་དེ་ལས་བད་ཀན་བེ་སྣབས་འཕེལ་བ་དང་། གཞན་ཡང་ལུད་པ་འཕེལ་བ་ལས་ཨོལ་ཀྲོང་དང་གློ་ཡུ་དེ་བཞིན་གློ་བའི་རྩ་སྦུབས་བཅས་དབུགས་ཕྱི་ནང་དུ་རྒྱུ་བའི་ལམ་བཀག་པ་ལས་དབུགས་མི་བདེ་བའི་ནད་འབྱུང་བ་གསུངས།
དགུང་ལོ་བདུན་ཅུའི་ཐོག་བསྟན་པའི་ལས་གཉེར་སྣང་ཞིག་བྱ་ཆེན་རྒྱུད་འཛིན་རིམ་བྱོན་གྱིས་མཛད་དགོས་པའི་ཞལ་ཆེམས་སོགས་བཞག་སྟེ་སྐུ་གཤེགས། དེ་ནས་བཟུང་ད་ལྟའི་བར་ཅོག་ལོ་དགོན་རྣམ་རྒྱལ་བསམ་གཏན་ནོར་བུའི་གླིང་གི་བོན་སྲིད་གཉིས་ཀྱི་ཐུགས་འགན་སྣང་ཞིག་བྱ་ཆེན་གདུང་རབས་རིམ་བྱོན་གྱིས་བཞེས་ཏེ། བསྟན་པའི་ལས་དོན་ཆེ་ཕྲ་ཀུན་ལ་གཟིགས་རྟོག་མཛད་ཅིང་། སྐལ་ལྡན་གདུལ་བྱའི་བློ་ཁ་བོན་ལ་བསྒྱུར་ཏེ་ཚེ་འདིར་བདེ་ཞིང་ཕྱི་མར་སྐྱིད་པའི་རྣམ་དཀར་གྱི་ས་བོན་བླ་ན་མེད་པ་རེ་བསྐྲུན་དང་སྐྲུན་བཞིན་མཆིས།
སྤྱི་ལོ1970ལོའི་ཟླ་གསུམ་པར་གཅིག་རྡུང་གསུམ་རྒོལ་གྱི་ལས་འགུལ་ནང་།དགུང་ལོ་རེ་གསུམ་བཞེས་པའི་ཁོང་ཡང་བསྐྱར་འཛིན་བཟུང་བྱས།རྫོང་གི་བཙོན་ཁང་དུ་ལོ་གཅིག་ལ་བཞུགས་པའི་རིང་བསྙེན་པ་མང་བོ་བཏང་། ཁོང་གིས་འདི་ལྟ་བུའི་བསྙེན་པ་གཏོང་ཐུབ་པ་གུང་ཁྲན་ཏང་གི་བཀའ་དྲིན་ཡིན་ཞེས་རྐྱེན་ངལ་ལམ་དུ་འཁྱེར་བའི་ཉམས་བཞེས་མཛད།
དགུང་ལོ་རེ་ལྔ་བར་ཀ་མདོ་ཞིང་རར་ངལ་རྩོལ་བཅོས་བསྒྱུར་བྱས། ངལ་རྩོལ་གང་ཞིག་བྱས་ཀྱང་ཞིང་སྦྱོང་བའི་དམིགས་པ་ཁོ་ན་བྱས་ཏེ་བདག་གཞན་མཉམ་བརྗེའི་སེམས་བསྐྱེད་ལ་ཉམས་བཞེས་མཛད། རང་དབང་དང་བྲལ་བའི་སྐབས་དེ་དག་ཏུའང་སྟབས་འགྲིག་གིས་གཞན་ལ་དཔེ་ཁྲིད་དང་།བསླབ་བྱ་འབའ་ཞིག་གནང་། བསྟན་པ་དང་འགྲོ་བའི་ཆེད་དུ་བཙོན་ཁང་དུའང་གོ་རེས་དྲུག་ཅུ་བ་བཟོས་ཏེ་གསུངས་པ་ཆད་མ་མྱོང་གསུངས།
དགུང་ལོ་བརྒྱད་ཀྱི་སྟེང་དུ་ལ་མོ་གོང་ས་མཆོག་གིས་ཁོང་གི་ཡོངས་འཛིན་གོང་མའི་ཡང་སྲིད་དུ་ངོས་འཛིན་གནང་སྟེ། དཀར་ཐང་མར་ཁུའི་མཚོ་མོར་ཁྲིར་བཀོད། འདུལ་བ་འཛིན་པ་ལྡོང་མཁན་པོ་རིན་པོ་ཆེ་ལས་རབ་བྱུང་དང་དགེ་ཚུལ་དཀྱུས་གཅིག་ཏུ་བསྒྲུབས་ཏེ་མཚན་ལ་བློ་བཟང་མཁས་གྲུབ་རྒྱ་མཚོར་གསོལ། ཆོས་སྤྱོད་ཀྱི་སྐོར་དང་། མངོན་རྟོགས་རྒྱན། དབུ་མ་འཇུག་པ། འཇིགས་མེད་དབང་བོའི་ཆོས་ཀྱི་རྣམ་གྲངས་སོགས་ཐུགས་འཛིན་གནང་། ཁོང་གིས་བློར་བཟུང་བ་དག་གསལ་ཞིང་མ་འདྲེས་པས་མཇུག་ནས་ཕྱིར་ལྡོག་སྟེ་ཤར་མར་གསུངས་ཐུབ་གསུངས།
དགུང་ལོ་ཉེར་བརྒྱད་པ ལོར་མང་རར་ཕེབས་ཏེ་ཤེལ་ལུང་བཞུགས་ཁྲི་གོང་མར་དགོན་པ་གསར་འདེབས་གནང་ནས་ཆོས་དང་འཇིག་རྟེན་གཉིས་ཀྱིས་བུ་བཞིན་དུ་སྐྱོང་བར་མཛད། དགུང་ལོ་སོ་གཅིག་པར་ལ་མོ་གོང་ས་མཆོག་སྤྲུལ་གྱི་དགེ་རྒན་དུ་བཞུགས། ལ་མོ་བདེ་ཆེན་དུ་ཕེབས་ནས་དབུ་མ་མན་གྱི་འཛིན་གྲྭ་ཀུན་ལ་བརྩི་བཞག་གི་རྒྱུགས་བཞག་ཅིང་། འཛིན་གྲྭ་འོག་མ་རྣམས་ལ་རྩོད་རྒྱུགས་ཀྱང་བླངས་པ་སོགས་ཀྱིས་འཆད་ཉན་འཕེལ། རྒྱུད་པ་གྲྭ་ཚང་གི་ཁྲིར་བཞུགས་པ་སོགས་ཀྱིས་ཆོས་སྡེ་དེ་ཉིད་དུ་བཤད་སྒྲུབ་ཀྱི་མེ་ལྕེ་སྦར།
དགུང་ལོ་ང་ལྔ་བ ལོར་མཚོ་ལྷོ་ཁུལ་སྲིད་གྲོས་ཨུ་ཡོན་གྱི་མིང་ཙམ་འཛིན་དགོས་བྱུང་བས། དེར་ཕེབས་ནས་སྲིད་ཇུས་ལ་སློབ་སྦྱོང་བྱས། སྐབས་དེར་རྡོ་བིས་དགེ་བཤེས་ཚང་གིས་འཕྲིན་འགྲུལ་བྱས། དགུང་ལོ་ང་དགུ་བར་མཚོ་ལྷོ་ཁུལ་དུ་པཎ་ཆེན་རུ་ཁག་གི་ཉེས་མིང་བཀལ་ནས་འཐབ་རྩོད་བྱས་ཏེ་མང་ར་ཞང་ནས་དགག་རྒྱག་གི་ཚོགས་འདུ་འཚོགས། ཧོར་བན་སྐེ་ཐ་མ་ཟེར་བའི་གྲོང་སྡེར་བཞུགས་སུ་བཅུག ཉིན་མོར་ངལ་རྩོལ་དང་དགུན་མོར་འཐབ་རྩོད་སོགས་ཀྱིས་དུས་འདའ་བར་བྱས་པས་འོ་བརྒྱལ་གང་མང་མྱངས།
འདི་དུས་ནས་ཉིན་རེ་བཞིན་སྲད་རྣམ་བླ་མཆོད། གནས་བཅུ་སོགས་དང་། རྗེ་གསེར་ཁང་བའི་མཆོད་པའི་འདོན་སྒྲིག་ལྟར་ཕྱག་དང་མནྚལ་མཆོད་གཟུངས་ཡན་ལག་བདུན་པ་སོགས་དང་སྦྲགས་ནས། ཆུ་མཆོད་ཏིང་ཕོར་ལྔ་བརྒྱ་རེ་ཆག་མེད་གནང་བ། ཁོང་གིས་ངས་རྗེ་གསེར་ཁང་བའི་ཕྱག་ལེན་གྱི་མཆོད་པ་གཙང་མ་ཞིག་བྱིས་པའི་དུས་ནས་བྱེད་ཤེས་གསུངས། ཁྲི་ཀའི་ཨ་ལགས་ཕུན་ཚོགས་རྡོ་རྗེ་འཆང་ལས་སྔ་ཕྱིར་བདེ་གསང་འཇིགས་གསུམ། རྡོར་ཕྲེང་། མགོན་པོ་བཀའ་བཅུ་གསུམ་སོགས་ཟབ་ཆོས་མང་དུ་གསན།
ལ་མོ་ཡོངས་འཛིན་བློ་བཟང་མཁས་གྲུབ་རྒྱ་མཚོ་མཆོག་ནི་རབ་བྱུང་བཅོ་ལྔ་བའི་ས་སྤྲེལ ལོར་མཚོ་སྔོན་ཞིང་ཆེན་མཚོ་བྱང་བོད་རིགས་རང་སྐྱོང་ཁུལ་མདའ་བཞི་རྫོང་དུ་ཡབ་སངས་རྒྱས་སྐྱབས་དང་ཡུམ་སྒྲོལ་རིས་གཉིས་ཀྱི་སྲས་སུ་འཁྲུངས་ཤིང་མཚན་ལ་འཇམ་དབྱངས་ཞེས་གསོལ། སྐད་ཆ་སྨྲ་ཤེས་པ་ཙམ་ནས་ང་སོག་སྐོར་གནམ་ལྷ་ཚང་གི་ཡིན་ཟེར་བ་དང་། ཡོངས་འཛིན་གོང་མའི་ཉེར་སྤྱད་མ་འཁྲུལ་བར་ངོས་འཛིན་གནང་།
དགུང་ལོ་བཅུ་དྲུག་སྟེང་ལ་མོ་གདན་ས་བདེ་ཆེན་ཆོས་འཁོར་གླིང་དུ་ཚོགས་སུ་ཞུགས། ཞྭ་ཁྲའི་ལྷ་རམས་པ་བློ་བཟང་དགེ་འདུན་དང་མཛོད་དགེ་ཚུལ་ཁྲིམས་དགེ་རྒན་དུ་བསྟེན་ནས། བསྡུས་གྲྭ་དང་། བློ་རྟགས། ས་ལམ་སོགས་ཀྱི་དཔེ་ཁྲིད་རྒྱུན་རིང་གསན། ཞོར་དུ་སུམ་རྟགས། ལཉྪ་སོགས་ཡིག་རིགས་སྣ་ཚོགས་འབྲི་ཚུལ་བསླབས་པས་དགུང་ལོ་དགུ་བཅུའི་སྐབས་སུ་སྙུག་ཁ་གང་འདོད་དུ་བསྐོར་ཐུབ་པ་ལྟ་བུའི་ཡོན་ཏན་ཐོབ།
དགུང་ལོ་ཞེ་དགུ་བ ལོར་བཀྲ་མི་ཤིས་པའི་རྟགས་མང་དུ་བྱུང་བར་བརྟེན། ཡ་མ་རཱ་ཛ་ས་ཡ་བསྒྲུབས་ཏེ་འཇིགས་བྱེད་ཀྱི་ཞི་རྒྱས་དབང་དྲག་གི་སྦྱིན་སྲེག་ཕུལ། བེ་རུ་མཁན་སྤྲུལ་སོགས་ལ་བཀའ་ཆོས་གནང་། ཟླ་དགུ་བའི་ནང་སྲིད་གཞུང་གིས་བཀོད་སྒྲིག་ལྟར་མི་དྲག་སྐོར་ཅིག་དང་ལྷན་དུ། པེ་ཅིང་། ཐེན་ཅིན། ནན་ཅིང་། ཧྲང་ཧེ་སོགས་སུ་ལྟ་སྐོར་གནང་།
དགུང་ལོ་ང་གཅིག་པ ལོར་ཟླ་གཉིས་པའི་ཟླ་མཇུག་ཏུ་ཟི་ལིང་དུ་ཕེབས་ནས་བདུན་པའི་ཟླ་མཇུག་བར་སྤྱི་ཚོགས་བསྒྱུར་བཀོད་ཀྱི་ཐད་ལ་སློབ་སྦྱོང་བྱས་མཐར། བརྒྱད་པའི་ཚེས་མགོར་བཙོན་འཇུག་བྱས་ཏེ་ལོ་གསུམ་དང་ཟླ་ངོ་བཞི་ལ་ཟི་ལིང་གི་ཆུ་གློག་སྒྲིག་ཆས་བཟོ་གྲྭའི་བླ་མ་རུ་ཁག་ནས་ངལ་རྩོལ་བཅོས་བསྒྱུར་གནང་།
བདུན་ཅུ་དོན་གཉིས་པ ལོར་བཙོན་གྲོལ་བྱས་ཏེ་འཁྲུངས་ཡུལ་དུ་བསྐྱལ། ལམ་རིམ་ཆུང་ངུའི་དཔེ་ཆ་ཞིག་ཕྱག་ཏུ་འབྱོར་བར་ལན་བདུན་ཅུ་དོན་བཞིར་གཟིགས། བྱང་ཆུབ་ལམ་གྱི་རིམ་པ་ཐུགས་དམ་གྱི་མཐིལ་དུ་གནང་། ཁོང་གང་དུ་ཕེབས་ན་དཔེ་གཟིགས་གནང་ཞིང་། དཔེ་ཆར་གཟིགས་རྒྱུ་མེད་ན་བདག་གིས་ཉི་མ་མི་ཆོད་གསུངས།
སྐབས་དེ་དག་ཏུ་ཕྱོགས་སོ་སོར་རྐྱེན་ངན་པ་མང་དུ་བྱུང་ཡང་ཐར་ཤུལ་དགོན་དུ་སྐྱོན་ཅི་ཡང་མ་བྱུང་བར་དབྱར་གནས་ལྔ་མཆོད་ཆོས་ཐོག་སོགས་ལ་སྔར་བཞིན་བསྐྱངས། དགུ་བའི་ཉེར་གཉིས་ནས་གསུམ་པའི་སྒྲུབ་མཆོད་བར། བདེ་མཆོག་གི་ཆོ་ག་ཆ་ཚང་རེ་ཉིན་རེ་རེ་ནས་གསུངས་པའི་སྲོལ་ང་བརྒྱད་ལོའི་བར་དུ་བསྐྱངས།
གཅེན་སྒོ་མང་ཚང་གཤེགས་པས་རང་ཡུལ་དུ་ཕེབས་ཤིང་ཁོང་གི་གདུང་རུས་མཐོང་བས་སྐྱོ་ཤས་ཚད་མེད་པ་འཁྲུངས་ཏེ། བཀྲ་ཤིས་འཁྱིལ་དུ་ཕེབས་ནས་སློབ་གཉེར་བྱ་འདོད་ཐུགས་ལ་འཁྲུངས་ཏེ། ཆུ་སྟོད་ཟླ་བར་ལྐོག་ཏུ་བྲོས་ནས་བླ་བྲང་བཀྲ་ཤིས་འཁྱིལ་དུ་ཕེབས། བསང་ཁོག་ཨ་ཁུ་ཐབས་མཁས་ཚང་དགེ་རྒན་དུ་བསྟེན།
ཁོང་དགུང་ལོ་དྲུག་གི་སྟེང་དགོན་གསར་རྣམ་རྒྱལ་གླིང་དུ་གདན་སར་ཞབས་སོར་བཀོད་མ་ཐག་ནས་གང་སྣང་འཇའ་ཚོན་དང་། འོད་ཀྱི་རང་བཞིན་དུ་གཟིགས་པ་ཞིག་སང་གི་ཉིན་གུང་བར་མ་བསྡུས་གསུངས། འཕྲལ་ཀློག་སྦྱོར་གསུམ་དང་གཟབ་གཤར་བྲིས་སོགས་ལ་རིང་བོར་མ་ལོན་པར་བྱང་ཆུབ་པ་བྱུང་།
དགུང་ལོ་བཞི་བཅུ་བར་འབྲུམ་ནད་ཆེན་པོ་ཞིག་ཕྱོགས་ཀུན་ཏུ་མཆེད་དྲགས་པས། རབ་རྒན་མང་འགག་མཚམས་ཁང་དུ་ལོ་མ་གྱོན་མ་རིགས་གསུམ་གྱི་བསྙེན་པ་གནང་བས། རིམས་ནད་ཀྱི་རྒྱུན་ཆད་པ་སོགས་ལས་བཞིའི་འཕྲིན་ལས་ལ་མངའ་འབྱོར་བའི་མཚན་མ་མང་དུ་བྱུང་།
དགུང་ལོ་ང་བཞི་བ ལོར་མཐར་བཙོན་གྲོལ་བྱས་ནས་རང་ཡུལ་དུ་ཕེབས། རྡོ་བིས་དགེ་བཤེས་རིན་པོ་ཆེའི་གསུང་འཕྲིན་བཞིན་སྤྲོ་བས་ངུར་སྨྲིག་བཞེས་ནས་ཚ་བོ་བློ་བཟང་དང་ལྷན་དུ་རབ་རྒན་དུ་ཉམས་བཞེས་འབའ་ཞིག་གནང་།
སྐབས་འདིར་དགོས་དབང་ཁྱད་པར་ཅན་དང་རྗེས་སུ་འབྲེལ་བར་དྲན་པ་ཡབ་སྲས་ཀྱི་བླ་སྒྲུབ་ཙམ་འཇོག་གནང་བར་དཔྱོད་ལྡན་ཁ་ཅིག་གི་ཐུགས་ལ་དོགས་པ་འཁྲུངས་བར་སྣང་མོད། ཚུལ་འདི་ལྟ་བུ་ནི་རྒྱལ་བ་རྣམས་ཀྱི་གསང་བ་ཟབ་མོའི་རྣམ་ཐར་ངོ་མཚར་རྨད་དུ་བྱུང་བ་ཡིན་ཏེ། ཕལ་པོ་ཆེ་ལས། ཀྱེ་རིགས་ཀྱི་བུ། དེ་བཞིན་གཤེགས་པའི་སྤྲུལ་པ་ནི་ཚད་མེད་དེ་འགྲོ་བ་གང་དང་གང་འདུལ་བ་དེ་དང་དེའི་གཟུགས་དང་ཁ་དོག་དང་མིང་གིས་དོན་མཛད་དོ། །
སྲོལ་རྒྱུན་མདའ་འཕེན་གྱི་བྱུང་བ་ཞེས་པར།“མདའ་འཕེན་པ་དེ་མིའི་རིགས་ཀྱི་གདོད་མའི་དུས་ཀྱི་འཚོ་གནས་དང་འཚོ་བའི་ནུས་རྩལ་ཞིག་ཡིན་ལ། ཕལ་ཆེར་སྤྱི་ལོ་སྔོན་གྱི་ལོ་ཁྲི་ཚོ5ཡས་མས་ཙམ་ལ་བྱུང་ཞིང་། དེར་མ་ཟད་ཨ་ཧྥེ་རི་ཁ་དང་ཡོ་རོབ། ཨ་ཤེ་ཡ་སོགས་ཀྱི་ས་ཆ་དུ་མར་རྒྱུག་ཆེ། ཀྲུང་གོར་མཚོན་ནས་བཤད་ན། གནའ་རྫས་རྟོག་ཞིབ་པས་ཧྲན་ཞི་ནས་ལོ28000ཡར་སྔོན་གྱི་རྡོ་བཟོའི་མདའ་མགོ་ཞིག་རྙེད་ཅིང་། དེས་ཀྲུང་གོ་རུ་སྔ་མོའི་དུས་ནས་མདའ་གཞུ་དར་བ་ཤེས་ཐུབ”ཅེས་བཀོད་ཡོད།
ཁམས་འཇོ་མདའ་ནི་སྔོན་གྱི་དུས་སུ་ས་སྐྱོང་སྡེ་དགེ་རྒྱལ་པོའི་མངའ་ཁོངས་སུ་གཏོགས་ཤིང་། དེང་དུས་ནི་ཆབ་མདོའི་ཁོངས་སུ་གཏོགས་པའི་རྫོང་ཞིག་རེད། འདི་ནི་དམངས་ཁྲོད་ཀྱི་རིག་གནས་ཕུན་སུམ་ཚོགས་པ་ཡོད་པའི་གནས་ཤིག་ཡིན། འོན་ཏེ་དམངས་ཁྲོད་ཀྱི་རིག་གནས་དེ་དག་གཞན་གྱིས་ལྟ་ཅི། ཐ་ན་ང་ཚོ་ས་སྐྱེས་རྡོ་སྐྱེས་ཀྱི་འཇོ་མདའ་བ་རྣམས་ཀྱིས་ཀྱང་ཤེས་ཀྱིན་མི་འདུག་ལ། དོ་སྣང་ཡང་དེ་ཙམ་བྱེད་ཀྱིན་མི་འདུག དེ་ནས་འཇོ་མདའི་དམངས་ཁྲོད་ཀྱི་རིག་གནས་འཚོལ་སྡུད་དང་། རྒྱུད་འཛིན་དར་སྤེལ་གཏོང་རྒྱུ་ནི་ང་ཚོ་འཇོ་མདའ་བའི་འགན་འཁྲི་ཞིག་ལོས་ཡིན།
དར་བཤད་བྱེད་མཁན་གྱི་ཆ་རྐྱེན་ནི། ཕ་དང་མ་འཛོམས་ཤིང་དབང་པོར་སྐྱོན་མེད་པ། བློ་རིག་གསལ་ཞིང་ཁ་ལྕེ་བདེ་བ་ཞིག་གིས་ཕ་མེས་ཀྱི་གོས་རྒྱན་བཟང་པོ་རྣམས་གྱོན་ནས། མནའ་མ་དང་མག་པ་ལ་ཁ་དར་མ་ཕུལ་བའི་གོང་ལ་ཁ་དར་ལག་ཏུ་བཟུང་ཞིང་གྲལ་དཀྱིལ་ལ་ལངས་ཏེ་ཡར་མར་གཡུགས་ཤིང་བརྗིད་ཆགས་ཀྱི་གམ་འགྲོས་དང་ལུས་ཀྱིས་རྫིག་ཉམས་སྟོན་ནས་དར་གྱི་བཤད་པ་བྱེད། དར་བཤད་ནི་གྱེར་འདོན་གྱི་རྣམ་པ་ཞིག་ཡིན་ཏེ་དབྱངས་ངེས་ཅན་ཞིག་ལ་དྲངས་ནས་བཤད་དགོས་ཤིང་། སྙན་ངག་གྱེར་འདོན་དང་འདྲ་ལ་མི་འདྲ་ས་ཡང་ཡོད་དོ། །
བསུ་མཁན་རྣམས་བག་མའི་ཁྱིམ་དུ་འབྱོར་རྗེས་བག་མ་ཚང་གིས་སྣེ་ལེན་གང་ལེགས་བྱེད་ལ། དེ་རྗེས་བསུ་མཁན་ནང་ནས་མི་གཅིག་གིས་གཉེན་ཉེ་ཚང་མ་འཛོམས་པའི་དཀྱིལ་དུ་མནའ་མ་ལ་བསུ་དར་ཞིག་དང་མདའ་དར་ཞིག་ཕུལ་ཏེ། མདའ་དར་ལ་བཤད་པ་རྒྱས་ཙམ་བྱེད་ལ་སྐབས་འདིར་དར་བཤད་བྱེད་པའི་ལུགས་སྲོལ་མེད། དེ་ནས་འགྲོ་རན་ཁར་མནའ་མའི་ཕ་མ་སྤུན་མཆེན་གཉེན་ཚན་དང་བཅས་པས་མནའ་མའི་མགུལ་ལ་བརྫོང་དར་རེ་བསྐོན་ནས་ཤིས་སྨོན་བརྗོད་ལ། འདིར་ཡང་དར་བཤད་བྱེད་སྲོལ་མེད།
དེས་བས་གཉེན་སྟོན་དེར་ཞུགས་པའི་མི་གཞན་རྣམས་གྱིས་ཀྱང་དར་བཤད་རྒྱས་འབྲིང་བསྡུས་གསུམ་གང་ཞིག་བྱེད་ཤེས་ན་བྱ་ཆོག་ལ་མ་ཤེས་ནའང་ཤིས་ཚིག་བརྗོད་ན་ཆོག །མ་མཐའང་དུས་རྒྱུན་མནའ་མ་སྐྱེལ་མཁན་གྱི་གྲལ་ནས་མི་གཅིག་དང་ལེན་མཁན་གྱི་གཉེན་ཚན་གྲལ་ནས་མི་གཅིག་སྟེ་གཉིས་ཙམ་གྱིས་དར་བཤད་རྒྱས་ཙམ་བྱེད་སྲོལ་ཡོད།
ཐོག་མར་མནའ་མ་ལེན་མཁན་གྱི་དུད་ཚང་དེ་གཟའ་ཚེས་དགེ་བའི་ཉིན་བག་མ་བསུ་བར་འགྲོ་ལ། བསུ་བར་འགྲོ་མཁན་མང་ཉུང་ཡང་དུད་ཚང་དེའི་ཆ་རྐྱེན་དང་བསྟུན་དགོས་ཏེ། བསུ་མཁན་གཉིས་ལ་བསྐྱེལ་མཁན་བཞི་ལྟ་བུ་བསྐྱེལ་མཁན་ལྡབ་གཅིག་གིས་མང་དགོས་སོ། །
མཚོ་ལྷོ་བོད་རིགས་རང་སྐྱོང་ཁུལ་ནི སྤྱི་ལོ ༡༩༥༣ལོར་བཙུགས་ཤིང་། ཐོག་མའི་ཆར་རང་སྐྱོ་ལྗོངས་འབོད། སྤྱི་ལོ ༡༩༥༥ལོར་རང་སྐྱོང་ཁུལ་དུ་མིང་བསྒྱུར་བྱས། རང་སྐྱོང་ཁུལ་གནས་ཡུལ་ལམ། རྒྱལ་ས་ནི་ཆབ་ཆ་གྲོང་བརྡལ་ཡིན།
བལ་བོའི་རྒྱལ་ཁོངས་སུ་ཡོད་པའི་བོད་པ་སྟེ་དོལ་པོ་ཞེས་པ་ནི་ཕལ་ཆེ་བ་ལྷོ་སྨོན་ཐང་(གློ་སྨོན་ཐང་ངམ་སྨོན་ཐང་ངམ་གློ་བོ་སྨན་ཐང་སོགས་འབྲི་སྲོལ་མང་དུ་ཡོད་པར་མཐོང་།)དུ་ཡོད་ཅིང་། མི་གྲངས་༡༥༠༠༠ཙམ་ཡོད་པ་དང་། ས་དེའི་ཆ་སྙོམས་ས་བབ་མཐོ་ཚད་ནི་རྒྱ་མཚོའི་ངོས་ལས་སྨི་༢༥༠༠ཡས་མས་ཡིན་ལ། ལྷོ་སྨོན་ཐང་གི་བྱང་ཕྱོགས་བོད་ལྗོངས་གཞིས་རྩེའི་འབྲོང་པ་རྫོང་དང་ས་དགའ་རྫོང་གཉིས་དང་འབྲེལ་ཡོད།
བལ་ཡུལ་དུ་ཡོད་པའི་དོལ་པོ་ནི་ལོ་རྒྱུས་ཐོག་གནའ་བོའི་ཞང་ཞུང་གི་ཁོངས་སུ་གཏོགས་ཤིང་མངའ་རིས་དོལ་པོ་ཞེས་ཡུལ་མི་ཚོའི་ངག་རྒྱུན་དུ་ཡོད། ཕྱིས་སུ་བོད་སིལ་བུར་ཐོར་རྗེས་བཙན་པོའི་རྒྱལ་རྒྱུད་ཀྱི་རྒྱལ་ཕྲན་ཡ་ཙེ་འཛུམ་གླང་དང་། མང་ཡུལ་གུང་ཐང་། ཕྱིས་ཀྱི་གློ་བོ་རྒྱལ་རྒྱུད་བཅས་ཀྱི་ཁོངས་སུ་ཕར་རྩོད་ཚུར་རྩོད་ཀྱིས་བར་དུ་གནས། དུས་རབས་བཅུ་དགུ་བའི་དུས་མཇུག་ཙམ་ནས་རིམ་བཞིན་བལ་ཡུལ་གྱི་རྒྱལ་ཁོངས་སུ་གཏོགས་པར་གྱུར།
རྒྱལ་སྲས་གཞོན་ནུ་དོན་གྲུབ་རིང་པོར་མ་ཐོགས་པར་སློབ་སྦྱོང་རྣམས་མཐར་ཕྱིན། སྤྱི་ཡོངས་ཀྱི་ཆ་ནས་ཞུས་ན་རྒྱལ་སྲས་ཁོང་ལ་སློབ་སྟོན་ཞུ་སའི་ཕུལ་བྱུང་གི་དགེ་བའི་བཤེས་གཉེན་ཡོད་པར་མ་ཟད། རྩེད་མོ་རྩེད་རོགས་ཀྱི་མཆེད་གྲོགས་ཀྱང་ལེགས་པོ་ཡོད། ད་དུང་བཞུགས་སའི་ཕོ་བྲང་དང་བཞེས་རྒྱུའི་ཟ་མ། མནབ་རྒྱུའི་གོས་བཟང་སོགས་གང་ལྟར་ཟས་གོས་གནས་མལ་གང་ཐད་ནས་ཇི་འདྲའི་ཕུན་སུམ་ཚོགས་པ་ཞིག་རེད་ཨང་།